Subject: SOS!!!! 11სექტემბრამდე ინფორმაცია
From: Ketevan Goginashvili <[email-masked]>
To: Marina Latsabidze <[email-masked]>, Marine Baidauri <[email-masked]>, Mzia Jokhidze <[email-masked]>, Nana Kalmakhelidze <[email-masked]>
Cc: Ekaterine Adamia <[email-masked]>
Date: Thu, 10 Sep 2020 05:46:47 +0000

ასეთი შინაარსის წერილი მაწერია:

საქართველოს მთავრობამ, პრემიერ-მინისტრის ინიციატივით, COVID19-ის პანდემიის მართვისა და გავლენის ფართომასშტაბიანი კვლევა დაიწყო. კვლევის ძირითადი მიზნებია: პანდემიის მართვის „ქართული პრაქტიკის“ დეტალური გაანალიზება; პანდემიის გავლენის შეფასება საქართველოს მოსახლეობის სხვადასხვა ჯგუფებზე; არსებული გამოწვევების იდენტიფიცირება; სახელმწიფო ინსტიტუტების მზაობის შესწავლა. კვლევა წარიმართება სამი ძირითადი მიმართულებით:

კრიზისის მართვა; სამართლებრივი ჩარჩოს ანალიზი; ადამიანის უფლებები პანდემიის პირობებში. კვლევა ხორციელდება ადგილობრივი და საერთაშორისო ექსპერტების მიერ საქართველოს

მთავრობის ადმინისტრაციის უშუალო კოორდინაციით.

გიგზავნით კრიზისის მართვის მიმართულებით ექსპერტის მიერ მოთხოვნილი ინფორმაციის ჩამონათვალს. გთხოვთ, თქვენი კომპეტენციის ფარგლებში, მიმდინარე წლის 11 სექტემბრამდე, მოგვაწოდოთ

კრიზისისთვის მზადყოფნის ნაწილში დანართში წარმოდგენილი დოკუმენტაცია, რომელიც არსებობდა COVID-19-ის პანდემიამდე და ასევე დოკუმენტაცია, რომელიც შემუშავდა კრიზისის დაწყების შემდეგ, შედგენის თარიღის მითითებით.

გთხოვთ გადახედეთ ქვემოთ ჩამონათვალს და მომაწოდეთ ინფორმაცია ასეთის არსებობის შემთხვევაში (ჩვენი კომპეტენციის ფარგლებში).

კრიზისისთვის მზადყოფნის ნაწილში:

1)      დარგობრივი საგანგებო მართვის გეგმა/გეგმის პროექტი, ან სხვა დოკუმენტი, რომელიც სრულად ან ნაწილობრივ შეიცავს ან სფეროში საგანგებო სიტუაციის მართვასთან დაკავშირებულ საკითხებს;

2)      დარგობრივი რისკის მართვის გეგმა/გეგმის პროექტი ან სხვა დოკუმენტი, რომელიც სრულად ან ნაწილობრივ შეიცავს ან სფეროში რისკების მართვასთან დაკავშირებულ საკითხებს;

3)      ნებისმიერი დოკუმენტი, რომელიც სრულად ან ნაწილობრივ ასახავს რაიმე ინფორმაციას საქართველოს მთავრობის 2015 წლის 24 სექტემბრის N508-ე დადგენილებით დამტკიცებული „სამოქალაქო უსაფრთხოების ეროვნული გეგმის“ მე-6 მუხლის მე-3 პუნქტით განსაზღვრული სწავლების ან ვარჯიშების დაგეგმვის, მომზადების  ან განხორციელების შესახებ ბოლო სამი წლის განმავლობაში 2016-2019 წლები;

4)      ნებისმიერი სამართლებრივი აქტი ან სხვა ოფიციალური დოკუმენტი, რომელიც შეიცავს ინფორმაციას ქვეყანაში წამლის მარაგების შექმნისა და კონტროლის სისტემის შესახებ;

5)      ნებისმიერი სამართლებრივი აქტი ან სხვა ოფიციალური დოკუმენტი, რომელიც შეიცავს ინფორმაციას ქვეყანაში საავადმყოფოს სტაციონარული საწოლების  რაოდენობის კონტროლის მექანიზმების შესახებ;

6)      ნებისმიერი სამართლებრივი აქტი ან სხვა ოფიციალური დოკუმენტი, რომელიც შეიცავს ინფორმაციას ქვეყანაში სამედიცინო პერსონალის რაოდენობის, სპეციალიზაციის მიხედვით კლასიფიკაციისა და საგანგებო სიტუაციების დროს მობილიზების ან რაიმე სპეციალური მოქმედებების განხორციელების შესახებ.

დიდი მადლობა, ქეთი